C 227 E/44          SK                                Úradný vestník Európskej únie                                                21.9.2006

Utorok, 27. septembra 2005

                       TEXT NAVRHNUTÝ                                                  POZMEŇUJÚCE A DOPLŇUJÚCE NÁVRHY
                          KOMISIOU                                                               PARLAMENTU

                                                    Pozmeňujúci a doplňujúci návrh 6
                                                              Článok 3d (nový)
                                                                           Článok 3d

                                                                           Pri príležitosti uskutočnenia prvého stretnutia spoločného
                                                                           výboru ustanoveného v článku 7 ods. 1 dohody, Komisia
                                                                           informuje komorské úrady o účasti zástupcov majiteľov
                                                                           plavidiel na nasledujúcich stretnutiach spoločného výboru.

             P6_TA(2005)0347

             Žiadosť o zbavenie imunity Mariosa Matsakisa

             Rozhodnutie Európskeho parlamentu o žiadosti o zbavenie imunity Mariosa Matsakisa
                                              (2004/2194(IMM))

             Európsky parlament,

             — so zreteľom na žiadosť o zbavenie imunity Mariosa Matsakisa, ktorú predložil generálny prokurátor
               Cyperskej republiky 20. septembra 2004 a ktorá bola oznámená na plenárnej schôdzi 13. októbra
               2004,

             — so zreteľom na list zverejnený na plenárnej schôdzi 14. októbra 2004, v ktorom Marios Matsakis vyzval
               úrad generálneho prokurátora, aby požiadal o zbavenie jeho imunity,

             — so zreteľom na dva listy potvrdzujúce, že úrad generálneho prokurátora požiadal o zbavenie imunity
               cyperského poslanca, ktoré vedúci stáleho zastúpenia Cyperskej republiky zaslal predsedovi Európskeho
               parlamentu 13. októbra 2004 a 10. februára 2005,

             — so zreteľom na list predsedu Najvyššieho súdu Cyperskej republiky zo 16. júna 2005,

             — na základe vypočutia Mariosa Matsakisa v súlade s článkom 7 ods. 3 rokovacieho poriadku,

             — so zreteľom na článok 10 Protokolu o výsadách a imunitách Európskych spoločenstiev z 8. apríla
               1965, ako aj na článok 6 ods. 2 Aktu o priamych a všeobecných voľbách poslancov Európskeho parla-
               mentu z 20. septembra 1976,

             — so zreteľom na rozsudky Súdneho dvora Európskych spoločenstiev z 12. mája 1964 a z 10. júla
               1986 (1),

             — so zreteľom na články 83 a 113 Ústavy Cyperskej republiky,

             — so zreteľom na článok 6 ods. 2 a článok 7, najmä jeho ods. 4, rokovacieho poriadku,

             — so zreteľom na správu Výboru pre právne veci (A6-0268/2005),

             1. konštatuje, že v súlade s článkami 83 a 113 Ústavy Cyperskej republiky je generálny prokurátor
             Cyperskej republiky príslušným orgánom na predloženie žiadosti o zbavenie poslaneckej imunity;

             (1) Prípad 101/63, Wagner/Fohrmann a Krier, Zb. 1964, s. 383 a prípad 149/85, Wybot/Faure a iní, Zb. 1986, s. 2391.
 ---pagebreak--- 21.9.2006          SK                                 Úradný vestník Európskej únie                                       C 227 E/45

                                                                                Utorok, 27. septembra 2005

            2. rozhodol, že zbavuje Mariosa Matsakisa poslaneckej imunity pod podmienkou, že toto zbavenie
            imunity sa vzťahuje výlučne na predmetné trestné konania a že pán Matsakis bude až do vynesenia koneč-
            ného rozhodnutia v týchto konaniach chránený pred každou formou zadržania, vyšetrovacej väzby alebo
            iným opatrením, ktoré by mu mohlo brániť v plnení povinností vyplývajúcich z jeho mandátu poslanca
            Európskeho parlamentu;

            3. poveruje svojho predsedu, aby toto rozhodnutie a správu príslušného výboru postúpil generálnemu
            prokurátorovi Cyperskej republiky.

            P6_TA(2005)0348

            Uchovávanie údajov pre boj s trestnou činnosťou, vrátane terorizmu *

            Legislatívne uznesenie Európskeho parlamentu o iniciatíve Francúzskej republiky, Írska, Švédskeho
            kráľovstva a Veľkej Británie na účely prijatia návrhu rámcového rozhodnutia Rady o uchovávaní
            údajov spracovávaných a uchovávaných v súvislosti s poskytovaním verejne dostupných služieb
            elektronickej komunikácie alebo údajov o verejných komunikačných sieťach na účely prevencie,
            vyšetrovania, odhaľovania a stíhania priestupkov a trestných činov vrátane terorizmu (8958/2004
                                            – C6-0198/2004 – 2004/0813(CNS))

            (Konzultačný postup)

            Európsky parlament,

            — so zreteľom na iniciatívu Francúzskej republiky, Írska, Švédskeho kráľovstva a Veľkej Británie
              (8958/2004) (1),

            — so zreteľom na článok 34 ods. 2 písm. b) Zmluvy o EÚ,

            — so zreteľom na článok 39 ods. 1 Zmluvy o EÚ, v súlade s ktorým Rada konzultovala s Parlamentom
              (C6-0198/2004),

            — so zreteľom na stanovisko Výboru pre právne veci k navrhovanému právnemu základu,

            — so zreteľom na články 93, 51 a 35 rokovacieho poriadku,

            — so zreteľom na správu Výboru pre občianske slobody, spravodlivosť a vnútorné veci (A6-0174/2005),

            1.   zamieta iniciatívu Francúzskej republiky, Írska, Švédskeho kráľovstva a Veľkej Británie;

            2.   žiada Francúzsku republiku, Írsko, Švédske kráľovstvo a Veľkú Britániu, aby stiahli svoju iniciatívu;

            3. poveruje svojho predsedu, aby túto pozíciu odovzdal Rade a Komisii, ako aj vládam Francúzskej
            republiky, Írska, Švédskeho kráľovstva a Veľkej Británie.

            (1) Zatiaľ neuverejnené v úradnom vestníku.


title: 2013/465/SZBP: Rozhodnutie Politického a bezpečnostného výboru EUMM Georgia/1/2013 z  13. septembra 2013 o vymenovaní vedúceho pozorovateľskej misie Európskej únie v Gruzínsku (EUMM Georgia)

text:
               21.9.2013

               SK

               Úradný vestník Európskej únie

               L 251/12

         ROZHODNUTIE POLITICKÉHO A BEZPEČNOSTNÉHO VÝBORU EUMM GEORGIA/1/2013
   z 13. septembra 2013
   o vymenovaní vedúceho pozorovateľskej misie Európskej únie v Gruzínsku (EUMM Georgia)
   (2013/465/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2010/452/SZBP z 12. augusta 2010 o pozorovateľskej misii Európskej únie v Gruzínsku, EUMM Georgia (1), a najmä na jeho článok 10 ods. 1,
   keďže:

               (1)

               Na základe rozhodnutia Rady 2010/452/SZBP sa Politický a bezpečnostný výbor (ďalej len „PBV“) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pozorovateľskej misie Európskej únie v Gruzínsku (EUMM Georgia) vrátane rozhodnutia o vymenovaní vedúceho misie.

               (2)

               PBV prijal 14. septembra 2012 rozhodnutie EUMM Georgia/1/2012 (2), ktorým sa predlžuje mandát pána Andrzeja TYSZKIEWICZA ako vedúceho misie EUMM Georgia do 14. septembra 2013.

               (3)

               Vysoká predstaviteľka Únie pre zahraničné veci a bezpečnostnú politiku 24. júla 2013 navrhla vymenovať pána Toiva KLAARA za vedúceho misie EUMM Georgia na obdobie od 15. septembra 2013 do 14. decembra 2014,

         PRIJAL TOTO ROZHODNUTIE:
   Článok 1
   Pán Toivo KLAAR sa týmto vymenúva za vedúceho pozorovateľskej misie Európskej únie v Gruzínsku (EUMM Georgia) na obdobie od 15. septembra 2013 do 14. decembra 2014.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. septembra 2013

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 213, 13.8.2010, s. 43.

      (2)  Ú. v. EÚ L 257, 25.9.2012, s. 15.


title: 2009/209/ES: Rozhodnutie Európskeho parlamentu z  22. apríla 2008 o absolutóriu za plnenie rozpočtu Agentúry Európskej únie pre základné práva (predtým Európske stredisko pre monitorovanie rasizmu a xenofóbie) za rozpočtový rok 2006

text:
               31.3.2009

               SK

               Úradný vestník Európskej únie

               L 88/142

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie rozpočtu Agentúry Európskej únie pre základné práva (predtým Európske stredisko pre monitorovanie rasizmu a xenofóbie) za rozpočtový rok 2006
   (2009/209/ES)
   EURÓPSKY PARLAMENT,
   so zreteľom na konečnú účtovnú závierku Agentúry Európskej únie pre základné práva za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Agentúry Európskej únie pre základné práva (predtým Európske stredisko pre monitorovanie rasizmu a xenofóbie) za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (4), a najmä na jeho článok 21,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0113/2008),

               1.

               udeľuje riaditeľovi Agentúry Európskej únie pre základné práva (predtým Európske stredisko pre monitorovanie rasizmu a xenofóbie) absolutórium za plnenie rozpočtu agentúry za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 1.

      (2)  Ú. v. EÚ C 309, 19.12.2007, s. 6.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 53, 22.2.2007, s. 1.

      (5)  Ú. v. ES L 357, 31.12.2002, s. 72.
    ---documentbreak---

               31.3.2009

               SK

               Úradný vestník Európskej únie

               L 88/143

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre základné práva (predtým Európske stredisko pre monitorovanie rasizmu a xenofóbie) za rozpočtový rok 2006
   EURÓPSKY PARLAMENT,
   so zreteľom na konečnú účtovnú závierku Agentúry Európskej únie pre základné práva za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky Agentúry Európskej únie pre základné práva (predtým Európske stredisko pre monitorovanie rasizmu a xenofóbie) za rozpočtový rok 2006 spolu s odpoveďami agentúry (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (4), a najmä na jeho článok 21,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0113/2008),

               A.

               keďže Dvor audítorov vyhlásil, že získal dostatočné záruky o tom, že účtovná závierka za rozpočtový rok 2006 poskytuje spoľahlivé informácie a že príslušné transakcie sú zákonné a správne;

               B.

               keďže 24. apríla 2007 Európsky parlament udelil riaditeľovi Európskeho strediska pre monitorovanie rasizmu a xenofóbie absolutórium za plnenie rozpočtu strediska za rozpočtový rok 2005 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           uviedol, že hoci sa to v rozpočtových pravidlách strediska predpokladá, nezaviedlo sa riadenie podľa činností v súlade s postupom použitým vo všeobecnom rozpočte, ktorého cieľom je zlepšiť monitorovanie výkonnosti,

                           —

                           vyzval stredisko, aby zaviedlo systém plánovania a riadenia nákupu vybavenia, a konštatoval, že nevykonáva pravidelnú kontrolu inventára,

                           —

                           uviedol, že systém vnútornej kontroly strediska má rozličné nedostatky a zásada oddelenosti povinností sa striktne nedodržala, najmä pokiaľ ide o oddelenie povinností súvisiacich so začatím a overovaním operácií;

   Všeobecné body, ktoré sa týkajú horizontálnych otázok agentúr EÚ a majú tak význam aj pre udeľovanie absolutória každej jednotlivej agentúre

               1.

               konštatuje, že rozpočty 24 agentúr a ostatných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 [pričom najvyšší rozpočet mala Európska agentúra pre obnovu, a to 271 miliónov EUR, a najmenší vo výške 5 miliónov EUR mala Európska policajná akadémia (CEPOL)];

               2.

               poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);

               3.

               v súvislosti s postupom v Európskom parlamente poznamenáva, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Dvor audítorov, ale podliehajú vnútornému postupu udeľovania absolutória);

               4.

               preto uzatvára, že audit/postup udeľovania absolutória sa stal ťažkopádny a neúmerný v porovnaní s pomernou veľkosťou rozpočtov agentúr/ostatných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a ostatnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;

         Zásadné pripomienky

               5.

               požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito otázkami: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie, zamestnanci a personálna politika;

               6.

               požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné generálne riaditeľstvo a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonnosti;

               7.

               požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektivitu administratívy a mala by obsahovať hodnotenie finančného hospodárenia každej agentúry;

               8.

               zastáva názor, že v prípade agentúr, ktoré sústavne nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; domnieva sa, že v dlhodobom horizonte to povedie k nižším pripísaným príjmom pre agentúry, a tým aj k nižším administratívnym nákladom;

               9.

               konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel o verejnom obstarávaní, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení, aj nariadenie o rozpočtových pravidlách, je vypracovaných pre väčšie inštitúcie a že väčšina malých agentúr nemá kritickú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto kritickú veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť úplný súlad s požiadavkami;

               10.

               nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; vyzýva príslušný výbor, aby rešpektoval túto úpravu, a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a implementačnej schopnosti príslušnej agentúry;

               11.

               pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť tejto agentúry alebo ju zrušili; konštatuje, že v roku 2007 Komisia nevykonala ani jedno hodnotenie; trvá na tom, že Komisia by mala predložiť najmenej päť takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;

               12.

               domnieva sa, že odporúčania Dvora audítorov by sa mali vykonávať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;

         Prezentácia oznamovaných údajov

               13.

               konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku a ich účtovných závierok a správ o rozpočtovom a finančnom hospodárení a otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi: a) prezentáciou činnosti agentúry verejnosti a b) technickým informovaním o rozpočtovom a finančnom hospodárení;

               14.

               konštatuje, že hoci v obvyklých pokynoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;

               15.

               pripomína odsek 27 svojho uznesenia z 12. apríla 2005 (7) obsahujúci výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;

               16.

               žiada Komisiu, aby podľa toho zmenila svoje obvyklé pokyny agentúram;

               17.

               ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a iné orgány a ktorý bude jasne rozlišovať:

                           —

                           výročnú správu určenú pre široké publikum, ktorá sa týka operácií, činnosti a dosiahnutých výsledkov orgánu,

                           —

                           účtovné závierky a správu o plnení rozpočtu,

                           —

                           správu o činnosti, ktorá vychádza zo správ o činnosti predkladaných generálnymi riaditeľmi Komisie,

                           —

                           vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán, ktorý udeľuje absolutórium;

         Všeobecné zistenia Dvora audítorov

               18.

               berie na vedomie zistenie Dvora audítorov [výročná správa, odsek 10.29 (8)], že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;

               19.

               konštatuje, že na konci roka 2006 nebol účtovný systém ABAC zavedený v 14 agentúrach (výročná správa, poznámka pod čiarou k odseku 10.31);

               20.

               berie na vedomie poznámku Dvora audítorov (výročná správa, odsek 1.25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr [Európske stredisko pre rozvoj odborného vzdelávania (Cedefop), CEPOL a Európska železničná agentúra] za rozpočtový rok 2006 (2005: Cedefop, Európsky úrad pre bezpečnosť potravín, Európska agentúra pre obnovu);

         Vnútorný audit

               21.

               pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútorným audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi každej agentúry;

               22.

               upriamuje pozornosť na výhradu uvedenú vo výročnej správe o činnosti vnútorného audítora za rok 2006:
               „Vnútorný audítor Komisie nedokázal riadne plniť svoje povinnosti udelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;

               23.

               berie však na vedomie pripomienku vnútorného audítora v jeho správe o činnosti za rok 2006, že od roku 2007 bude Komisia prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;

               24.

               berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala príslušný výbor Európskeho parlamentu, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;

               25.

               poznamenáva, že v článku 72 ods. 5 nariadenia (ES, Euratom) č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby uvádzali, či sa tak stalo, a ak áno, ako;

               26.

               s ohľadom na schopnosti vnútorného auditu, najmä vo vzťahu k malým agentúram, berie na vedomie návrh vnútorného audítora predložený príslušnému výboru Európskeho parlamentu 14. septembra 2006, podľa ktorého by malé agentúry mali mať povolenie na nákup služieb vnútorného auditu v súkromnom sektore;

         Hodnotenie agentúr

               27.

               pripomína spoločné stanovisko Európskeho parlamentu, Rady a Komisie (9) prerokované počas zmierovacieho konania pred Radou ECOFIN o rozpočte z 13. júla 2007, požadujúce: i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;

         Disciplinárne konanie

               28.

               konštatuje, že jednotlivé agentúry majú pre svoju veľkosť ťažkosti s vytvorením disciplinárnych rád ad hoc zložených zo zamestnancov v primeranom pracovnom zaradení a že vyšetrovací a disciplinárny úrad Komisie (IDOC) nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;

         Návrh medziinštitucionálnej dohody

               29.

               pripomína návrh medziinštitucionálnej dohody o operačnom rámci pre európske regulačné agentúry, ktorý predložila Komisia [KOM(2005) 59], na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu zriaďovania a prevádzky agentúr; berie na vedomie stanovisko Komisie v jej súhrnnej správe za rok 2006 [odsek 3.1, KOM(2007) 274], že hoci sa rokovania prerušili po uverejnení uvedeného návrhu, diskusie o podstate sa v Rade obnovili koncom roka 2006; vyjadruje poľutovanie nad tým, že nebolo možné dosiahnuť ďalší pokrok smerom k prijatiu;

               30.

               víta preto záväzok Komisie na predloženie oznámenia počas roka 2008 o budúcnosti regulačných agentúr;

         Samofinancované agentúry

               31.

               pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:

                           —

                           prostriedky v hotovosti Úradu pre harmonizáciu vnútorného trhu a ich ekvivalenty: 281 miliónov EUR (10),

                           —

                           prostriedky v hotovosti Úradu Spoločenstva pre odrody rastlín a ich ekvivalenty: 18 miliónov EUR (11);

         Osobitné body

               32.

               berie na vedomie pripomienku Dvora audítorov uvedenú v jeho správe za rok 2006, že agentúra presunula 235 000 EUR z operačnej rezervy (hlava III) do hlavy I (výdavky na zamestnancov) s cieľom pokryť zvýšené náklady na dočasných zamestnancov bez toho, aby doložila odôvodnenie tohto presunu, ako sa požaduje v rozpočtových pravidlách agentúry;

               33.

               na základe výkazu rozpočtového výsledku konštatuje, že v roku 2006 agentúra nahradila Komisii kladnú bilanciu vo výške 1 170 985 EUR;

               34.

               pripomína, že v decembri 2006 Rada SVV dospela k dohode o predĺžení mandátu Európskeho strediska pre monitorovanie rasizmu a xenofóbie, aby sa stalo agentúrou pre základné práva;

               35.

               vyjadruje poľutovanie nad tým, že výročná správa a závierky za pracovný program v rokoch 2006 a 2007 obsahujú pomerne málo informácií o plnení rozpočtu, finančnom výkazníctve, rizikách, hodnotení a audite; vyzýva agentúru, aby zvýšila kvalitu svojho finančného výkazníctva a zverejnila na svojej internetovej stránke svoju výročnú správu o činnosti;

               36.

               zdôrazňuje, že agentúra musí vo svojich postupoch prijímania zamestnancov dodržiavať pravidlá a ciele uvedené v služobnom poriadku;

               37.

               víta úsilie agentúry zohľadniť pripomienky Dvora audítorov a vyzýva agentúru, aby pokračovala vo vylepšovaní svojho finančného hospodárenia.

      (1)  Ú. v. EÚ C 261, 31.10.2007, s. 1.

      (2)  Ú. v. EÚ C 309, 19.12.2007, s. 6.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 53, 22.2.2007, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 187, 15.7.2008, s. 92.

      (7)  Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie rozpočtu riaditeľovi Európskeho strediska pre monitorovanie rasizmu a xenofóbie za rozpočtový rok 2003 (Ú. v. EÚ L 196, 27.7.2005, s. 127).

      (8)  Ú. v. EÚ C 273, 15.11.2007, s. 1.

      (9)  Dokument Rady DS 605/1/07 Rev1.

      (10)  Zdroj: Správa o overení ročnej účtovnej závierky Úradu pre harmonizáciu vnútorného trhu za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 141).

      (11)  Zdroj: Správa o overení ročnej účtovnej závierky Úradu Spoločenstva pre odrody rastlín za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 135).


title: Rozhodnutie Rady z 12. marca 2001 o účasti spoločenstva v Medzinárodnej študijnej skupine pre olovo a zinok (2001/221/ES)

text:
Avis juridique important

|

32001D0221

Official Journal L 082 , 22/03/2001 P. 0021 - 0027

ROZHODNUTIE RADYz 12. marca 2001o účasti spoločenstva v Medzinárodnej študijnej skupine pre olovo a zinok(2001/221/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 133,so zreteľom na návrh Komisie,keďže:(1) na inauguračnej schôdzke o olove a zinku, ktorá sa konala pod záštitou Hospodárskej a sociálnej rady Spojených národov v New Yorku v máji 1959, boli prijaté stanovy Medzinárodnej študijnej skupiny pre olovo a zinok (MŠSOZ);(2) MŠSOZ pracuje nezávisle ako autonómna medzivládna organizácia Spojených národov, ktorá pre svojich členov zabezpečuje:a) presné a aktuálne informácie o svetových trhoch s olovom a zinkom ab) pravidelné medzivládne konzultácie o medzinárodnom trhu s olovom a zinkom a všetky ďalšie súvisiace informácie, ktoré sú dôležité pre členské štáty;(3) prácu MŠSOZ vykonáva do značnej miery jej šesť výborov - Stály výbor, Štatistický a prognostický výbor, Výbor pre banské a hutné projekty, Výbor pre recyklovanie, Medzinárodný hospodársky výbor a Výbor pre životné prostredie. Navyše, predseda študijnej skupiny riadi poradnú skupinu priemyselných odborníkov, ktorá pozostáva zo znalcov z oblasti priemyslu olova a zinku členských krajín. Skupina odborníkov poskytuje rady členom študijnej skupiny a slúži ako poradné fórum;(4) Spoločný fond pre suroviny Spojených národov uznal MŠSOZ ako medzinárodný orgán pre komodity, čo umožňuje MŠSOZ žiadať Spoločný fond o financovanie vývojových projektov;(5) vlády a zmluvné strany Svetovej obchodnej organizácie(WTO)/GATT boli požiadané, aby oznámili generálnemu tajomníkovi Spojených národov, že prijímajú stanovy a rokovací poriadok v súlade s článkom 1 rokovacieho poriadku MŠSOZ;(6) MŠSOZ financujú vlády členských štátov. Finančné príspevky sa vypočítavajú tak, že polovica celkového rozpočtu sa rozdelí rovnomerne medzi členské štáty a druhá polovica sa prideľuje úmerne celkovému objemu obchodu s olovom a zinkom v každej krajine;(7) niektoré členské štáty spoločenstva sa už zúčastňujú na práci MŠSOZ,PRIJALA TOTO ROZHODNUTIE:Článok 1Spoločenstvo týmto prijíma stanovy a rokovací poriadok Medzinárodnej študijnej skupiny pre olovo a zinok.Listinu o prijatí spoločenstvo uloží u generálneho tajomníka Spojených národov.Znenia stanov a rokovacieho poriadku tvoria prílohy tohto rozhodnutia.Článok 2Predseda Rady sa týmto poveruje menovaním osôb, ktoré sú oprávnené uložiť listiny o prijatí v mene spoločenstva.V Bruseli 12. marca 2001Za RadupredsedaB. RINGHOLMPRÍLOHA ISTANOVY MEDZINÁRODNEJ ŠTUDIJNEJ SKUPINY PRE OLOVO A ZINOKČlenstvo1. Členstvo v Medzinárodnej študijnej skupine pre olovo a zinok je otvorené pre vlády členských štátov Spojených národov alebo pre príslušné špecializované inštitúcie alebo zmluvné strany Všeobecnej dohody o clách a obchode, ktoré sa domnievajú, že majú dostatočný záujem o výrobu, spotrebu alebo obchodovanie s olovom a zinkom.Úlohy2. Skupina poskytne príležitosti pre vhodné medzivládne konzultácie o medzinárodnom obchode s olovom a/alebo zinkom a uskutočňuje štúdie o celosvetovej situácii s olovom a zinkom, v ktorých zohľadňuje najmä nutnosť poskytovať nepretržite presné informácie o stave ponuky a dopytu a o ich pravdepodobnom vývoji. Na tento účel skupina zabezpečí zhromažďovanie a rozširovanie štatistických údajov s využitím existujúcich zdrojov v najvyššej možnej miere.3. Skupina zvažuje možné riešenia všetkých osobitných problémov alebo ťažkostí, ktoré existujú alebo ktoré môžu pravdepodobne nastať v oblasti olova a zinku a ktoré pravdepodobne nevyrieši bežný vývoj svetového obchodu.4. Skupina môže podávať správy vládam členských štátov. Tieto správy môžu obsahovať návrhy alebo odporúčania.5. Na účely týchto stanov olovo a zinok zahŕňajú šrot, odpady a/alebo zvyšky a výrobky z olova a zinku podľa uváženia skupiny.Činnosť študijnej skupiny6. Študijná skupina sa schádza v termínoch a na miestach, ktoré vyhovujú jej členom.7. Skupina prijme taký rokovací poriadok, ktorý zabezpečí riadne vykonávanie jej úloh.8. Skupina uskutoční také opatrenia vo svojom sekretariáte, ktoré bude považovať za nevyhnutné pre riadne vykonávanie svojej práce.9. Vlády zúčastnených štátov finančne prispievajú na činnosť skupiny spôsobom, ktorý určí skupina.10. Skupina bude existovať dovtedy, kým vlády zúčastnených štátov budú toho názoru, že jej činnosť naďalej slúži prospešnému účelu.11. Skupina uskutoční vhodné opatrenia na to, aby zabezpečili výmenu informácií so zainteresovanými vládami nezúčastnených štátov, ktoré sú uvedené v odseku 1, a s príslušnými mimovládnymi a medzivládnymi organizáciami. Skupina bude spolupracovať najmä s Dočasným koordinačným výborom pre medzinárodné dohovory o komoditách, ktorý má podľa rozhodnutia 557 F (XVIII) Hospodárskej a sociálnej rady za úlohu koordinovať činnosti študijných skupín a rád.(Reprodukované ako Dokument LZ/13 z 13. septembra 1960 z Dokumentu E/conf. 31/1 zo 6. mája 1959, Správa z Inauguračného zasadania Medzinárodnej študijnej skupiny pre olovo a zinok).PRÍLOHA IIROKOVACÍ PORIADOK MEDZINÁRODNEJ ŠTUDIJNEJ SKUPINY PRE OLOVO A ZINOKČlenstvoČlánok 1Každá vláda uvedená v odseku 1 stanov, ktorá si želá stať sa členom študijnej skupiny, to oznámi písomne generálnemu tajomníkovi. V oznámení vláda vyhlási, že má značný záujem o výrobu, spotrebu alebo obchodovanie s olovom a/alebo zinkom a že akceptuje stanovy a rokovací poriadok.Článok 2Každý člen môže kedykoľvek vystúpiť zo skupiny písomným oznámením, ktoré pošle v predstihu generálnemu tajomníkovi, pričom vystúpenie zo skupiny nadobúda účinnosť k dátumu uvedenému v tomto oznámení. Vystúpením nie sú dotknuté žiadne už vzniklé finančné záväzky a vystupujúcej vláde nevzniká nárok na náhradu finančného príspevku za rok, v ktorom dochádza k vystúpeniu.Článok 3Generálny tajomník oznámi všetkým členom skupiny každé oznámenie, ktoré obdržal v súlade s článkom 1 alebo 2.ZastupovanieČlánok 4Pokiaľ to bude možné, každý člen skupiny vymenuje jednu osobu s bydliskom v mieste sídla skupiny, ktorej budú adresované všetky oznámenia a iné správy o práci skupiny. Po dohode s generálnym tajomníkom však možno zastupovanie upraviť inak.Článok 5Každý člen skupiny oznámi čo najskôr generálnemu tajomníkovi mená zástupcov, náhradníkov a poradcov, ktorých vymenoval ako svojich zástupcov na zasadaní. Členovia však môžu vymenovať stále delegácie, ktoré ich budú zastupovať na všetkých zasadaniach skupiny, pokiaľ sa nerozhodnú inak.Článok 6Ak člen a územia, za medzinárodné vzťahy ktorých je tento člen zodpovedný, tvoria skupinu, v ktorej sa jedna alebo viac častí zaujíma prevažne o výrobu olova a zinku a druhá časť alebo viac častí sa väčšmi zaujímajú o spotrebu olova a zinku, potom na požiadanie člena môžu buď vytvoriť v rámci skupiny spoločné zastúpenie za všetky územia, alebo samostatné zastúpenie za územia, ktoré sa zaujímajú o výrobu, a samostatné zastúpenie za územia, ktoré sa zaujímajú o spotrebu olova a zinku. V prípadoch, keď má územie alebo skupina území samostatné zastúpenie podľa tohto článku, bude na účely tohto rokovacieho poriadku považované za člena skupiny.KontaktyČlánok 7Skupina prijme také opatrenia, ktoré považuje za primerané na výmenu informácií s vládami zainteresovaných nezúčastnených štátov uvedených v odseku 1 stanov a s príslušnými mimovládnymi a medzivládnymi organizáciami.Skupina môže prizvať zástupcu príslušnej medzivládnej alebo mimovládnej organizácie, ktorá sa významne zaujíma o problémy olova a zinku, na svoje zasadania ako pozorovateľa pod podmienkou, že táto organizácia rozšíri podobné práva na skupinu. Tento pozorovateľ sa môže zúčastňovať na všetkých zasadaniach skupiny, pokiaľ sa skupina nerozhodne inak o konkrétnom zasadaní alebo jeho časti alebo sérii zasadaní. Pokiaľ sa však skupina nerozhodne inak, pozorovateľ sa nesmie zúčastniť na žiadnom zasadaní Stáleho výboru ani iného výboru alebo podvýboru, v ktorom nie sú zastúpení všetci členovia skupiny.Predseda skupiny môže pozvať každého takéhoto pozorovateľa, aby sa zúčastnil na diskusii skupiny na ľubovoľnú tému, o ktorú sa organizácia zastúpená týmto pozorovateľom významne zaujíma. Pozorovateľ však nemá právo hlasovať ani predkladať návrhy.Nasledujúce články rokovacieho poriadku skupiny sa použijú primerane na všetky takéto organizácie: články 4, 5, 13, 16, 26, 27 a 28.Finančné záväzkyČlánok 8Rozpočtový rok skupiny sa začína 1. januára a končí 31. decembra.Článok 9Každý člen skupiny prispieva každoročne na výdavky skupiny. Výška finančných príspevkov sa určuje podľa záujmu každého člena o olovo a zinok s tým, že existuje určitý minimálny príspevok. Na poslednom plánovanom zasadaní skupiny v kalendárnom roku sa schváli rozpočet na nasledujúci rok a určí sa výška príspevkov vlády každého člena. Generálny tajomník okamžite informuje vládu každého členského štátu o výške jej príspevku. Príspevky sú splatné 1. januára. Pokiaľ niektorý členský štát nezaplatil svoj príspevok za predchádzajúci kalendárny rok do pravidelného jarného zasadania Stáleho výboru, vysvetlí toto oneskorenie v priebehu zasadania. Každý člen, ktorého nedoplatky sú vyššie ako jeho finančné príspevky za predchádzajúci finančný rok, bude zbavený svojich hlasovacích práv, alebo môže byť jeho členstvo pozastavené na dobu, pokiaľ neuhradí svoje nedoplatky.Článok 10Každý člen, ktorý vstúpi do skupiny v priebehu finančného roku, zaplatí pomernú časť svojich bežných ročných príspevkov, ktorú určí skupina. Príspevky obdržané od nových členov neovplyvňujú výšku príspevkov uplatňovanú na existujúcich členov v príslušnom finančnom roku.Článok 11Jednotliví členovia platia príspevky v mene štátu, v ktorom sa nachádza ústredie skupiny. Finančné plány skupiny určí generálny tajomník s poverením Stáleho výboru a tieto plány sa uplatnia, pokiaľ skupina nerozhodne inak.Článok 12Prijatie rozpočtu znamená splnomocnenie uskutočňovať výdavky stanovené v rozpočte. V rámci limitov celkového rozpočtu a so súhlasom Stáleho výboru alebo iného riadne určeného orgánu alebo funkcionára Stáleho výboru je možné určitú finančnú sumu vyčlenenú k určitému účelu v rámci jednej položky rozpočtu previesť pod ktorúkoľvek inú položku. Platby z účtu skupiny sa môžu vykonávať na základe tohto oprávnenia (týchto oprávnení), o ktorých Stály výbor čas od času rozhodne.Článok 13Úhrady cestovných nákladov a stravného delegácií členov vrátane delegácií do výborov alebo iných orgánov skupiny sa nevyplácajú z finančných prostriedkov skupiny.Hlavné sídlo skupinyČlánok 14Hlavné sídlo skupiny je v Londýne, pokiaľ sa skupina nerozhodne inak. Skupina zasadá na miestach podľa vlastného rozhodnutia.Zasadania skupinyČlánok 15Zasadania skupiny s výnimkou tých, o ktorých sa rozhodne na predchádzajúcom zasadaní, sa konajú na žiadosť Stáleho výboru alebo predsedu skupiny alebo najmenej štyroch členov skupiny. Ak je podaná žiadosť o zasadanie z naliehavých dôvodov, žiadosť musí tieto dôvody obsahovať.Článok 16Generálny tajomník pošle vymenovaným zástupcom všetkých členov skupiny písomné oznámenie o dátume konania každého zasadania a predbežný rokovací program tohto zasadania. Toto oznámenie a predbežný rokovací program sa rozošlú najneskôr 35 dní pred otvorením zasadania. Ak je zasadanie zvolané z naliehavých dôvodov, oznámenie o dátume konania a predbežný rokovací program sa rozošlú najneskôr 15 dní pred otvorením zasadania a v oznámení sa uvedú dôvody jeho zvolania.Predbežný rokovací programČlánok 17Predbežný rokovací program každého zasadania pripraví generálny tajomník po porade s predsedom skupiny. Ak si člen skupiny želá prerokovať na zasadaní skupiny konkrétnu záležitosť, oznámi to generálnemu tajomníkovi pokiaľ možno 60 dní pred otvorením príslušného zasadania a v oznámení uvedie písomné zdôvodnenie tejto žiadosti. O konečnom rokovacom programe sa rozhodne na zasadaní skupiny.Predseda a podpredsedoviaČlánok 18Na čele skupiny stojí predseda a dvaja podpredsedovia, ktorí sú volení na jeden kalendárny rok a môžu byť zvolení opakovane. Voľby na príslušný kalendárny rok sa konajú na niektorom zasadaní v predchádzajúcom kalendárnom roku. Pokiaľ sa voľby neuskutočnia, predseda a podpredsedovia zotrvajú vo svojich funkciách dovtedy, kým nebudú zvolení ich nástupcovia a tí neprevezmú svoje funkcie.Článok 19Predseda alebo podpredseda pôsobiaci vo funkcii predsedu má tieto povinnosti:a) predsedá a riadi rokovanie na každom zasadaní;b) otvára a uzatvára každé zasadanie skupiny;c) riadi diskusie v priebehu zasadania, zabezpečuje dodržiavanie tohto rokovacieho poriadku, udeľuje právo hovoriť a podľa článku 20 rozhoduje o všetkých otázkach rokovacieho poriadku;d) kladie otázky, vyhlasuje rozhodnutia, a ak je požadované hlasovanie, vyzýva na hlasovanie a vyhlasuje jeho výsledok.Rokovanie skupinyČlánok20Počas rokovaní o akejkoľvek otázke môže každý zástupca vystúpiť s procedurálnou pripomienkou a podať návrh na skončenie alebo odročenie debaty. V každom z týchto prípadov predseda okamžite oznámi svoje rozhodnutie, ktoré platí, dokiaľ ho schôdzka nezruší.Článok 21Požadované kvórum na každej schôdzke skupiny je jednoduchá väčšina jej členov.Článok 22Každá schôdzka skupiny je neverejná, pokiaľ skupina nerozhodne inak.Článok 23Pri bežnom priebehu rokovania sa rozhoduje v súlade so zmyslom schôdzky a bez hlasovania. Ak sa požaduje hlasovanie o rozhodnutiach týkajúcich sa rozpočtu, zmeny rozpočtu a akejkoľvek zmeny stanov alebo tohto článku, vyžaduje sa prítomnosť a hlasy dvoch tretín členov. Hlasuje sa zdvihnutím ruky, menovitým vyvolávaním alebo tajným hlasovaním, podľa toho, čo sa požaduje. Ak sa požaduje hlasovanie o iných rozhodnutiach, postačuje jednoduchá väčšina členov.Článok 24Predseda alebo zastupujúci podpredseda nehlasuje. Môže však vymenovať iného člena svojej delegácie, aby za neho hlasoval.Článok 25Predseda Stáleho výboru môže zariadiť, aby skupina prijala rozhodnutie o akejkoľvek záležitosti korešpondenčným hlasovaním. Na tento účel sa jednotlivým členom pošle písomné oznámenie, v ktorom budú vyzvaní, aby odovzdali svoje hlasy v priebehu stanovenej lehoty, ktorá nie je kratšia ako 21 dní. V oznámení musí byť jasne uvedený predmet hlasovania a návrhy, za ktoré alebo proti ktorým majú členovia hlasovať. Po skončení stanovenej lehoty generálny tajomník oznámi všetkým členom rozhodnutie, ktoré bolo odhlasované. Ak sa v odpovediach štyroch členov vyskytnú námietky proti korešpondenčnému hlasovaniu, hlasovať sa nebude a záležitosť bude ponechaná na rozhodnutie na nasledujúcom zasadaní skupiny.Úradné a pracovné jazykyČlánok 26Úradné a pracovné jazyky skupiny sú angličtina, francúzština, ruština a španielčina. Pokiaľ si niektorý zástupca želá hovoriť iným jazykom, zabezpečí tlmočenie do niektorého pracovného jazyka.Všetky dokumenty skupiny sa prekladajú do štyroch pracovných jazykov.Článok 27Zápisnica zo zasadania obsahuje súhrnný záznam z rokovania, ktorého prvá verzia bude predbežná. Ak si bude niektorá delegácia želať zmeniť alebo doplniť niektoré zo svojich vyhlásení, ktoré sú uvedené v predbežnom zázname, oznámi túto zmenu generálnemu tajomníkovi do 21 dní od vydania tohto záznamu, a ďalšie zmeny záznamu bude možné vykonať len vtedy, ak ich skupina schváli na svojom ďalšom zasadaní.Článok 28Informácie, ktoré sú majetkom skupiny, správy z rokovaní a všetky ďalšie dokumenty študijnej skupiny a jej rôznych výborov a iných orgánov sú dôverné, pokiaľ skupina prípadne Stály výbor nerozhodne inak.Stály výborČlánok 29Stály výbor ustanovuje skupina a pozostáva z tých členov skupiny, ktorí oznámili generálnemu tajomníkovi svoje želanie zúčastňovať sa na práci tohto výboru. Dokumenty týkajúce sa práce výboru sa rozošlú osobám, ktoré vymenovali jednotliví členovia výboru.Stály výbor si zvolí svojho vlastného predsedu a podpredsedu.Generálny tajomník alebo ním vymenovaný úradník funguje ako tajomník výboru.Výbor, ktorý sa schádza najmenej dvakrát ročne, prijme svoj vlastný rokovací poriadok.Článok 30Stály výbor priebežne sleduje situáciu s olovom a zinkom a poskytuje skupine také odporúčania, ktoré považuje za prospešné. Vykonáva ďalšie úlohy, ktoré mu zadá skupina. Okrem toho zodpovedá za prácu sekretariátu, prípravu návrhu rozpočtu a ďalšie finančné opatrenia podľa článku 12. Všetky finančné operácie vykonávané v mene skupiny sa pravidelne oznamujú výboru.Ďalšie výboryČlánok 31Skupina môže zriadiť ďalšie výbory alebo orgány, ktoré bude považovať za užitočné, za takých podmienok, ktoré si sama určí.SekretariátČlánok 32Skupina bude mať sekretariát, v ktorom bude generálny tajomník a ďalší požadovaný personál. Pracovníkov sekretariátu vymenúva alebo ustanovuje skupina podľa vlastného rozhodnutia.Článok 33Podľa rozhodnutia skupiny o predpisoch sekretariátu generálny tajomník zodpovedá za plnenie všetkých úloh sekretariátu vrátane poskytovania služieb skupine a jej výborom.Zmeny a doplneniaČlánok 34Tento rokovací poriadok sa môže meniť alebo dopĺňať rozhodnutím skupiny, ktoré bude prijaté podľa článku 23.______________________(Dokument LZ/161 z 26. septembra 1977, prepracovaný z Dokumentov LZ/58 z 13. novembra 1964, LZ/15 z 10. októbra 1960 a LZ/9 z 3. augusta 1960).


title: Rozhodnutie Rady 2014/265/SZBP z 12. mája 2014 , ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               12.5.2014

               SK

               Úradný vestník Európskej únie

               L 137/9

         ROZHODNUTIE RADY 2014/265/SZBP
   z 12. mája 2014,
   ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 17. marca 2014 prijala rozhodnutie 2014/145/SZBP (1).

               (2)

               Vzhľadom na vážnosť situácie na Ukrajine by sa obmedzenia týkajúce sa vstupu a zmrazenia finančných prostriedkov a hospodárskych zdrojov mali uplatňovať na fyzické osoby, ktoré sú zodpovedné za konanie alebo politiky, ktorými sa narúša alebo ohrozuje územná celistvosť, zvrchovanosť a nezávislosť Ukrajiny, alebo stabilita či bezpečnosť na Ukrajine, alebo ktorými sa kladú prekážky v práci medzinárodných organizácií na Ukrajine, takéto konanie alebo politiky aktívne podporujú alebo ich vykonávajú, ako aj fyzické alebo právnické osoby, subjekty alebo orgány, ktoré sú s nimi spojené, alebo právnické osoby, subjekty alebo orgány na Kryme alebo v Sevastopole, ktorých vlastníctvo sa previedlo v rozpore s ukrajinským právom, alebo právnické osoby, subjekty alebo orgány, ktoré majú z takého prevodu prospech. Tými, ktorí majú prospech z uvedeného prevodu vlastníctva, sa rozumejú právnické osoby, subjekty alebo orgány, ktoré sa stali vlastníkmi majetku prevedeného v rozpore s ukrajinským právom po anexii Krymu a Sevastopoľa.

               (3)

               Rada sa okrem toho domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe k rozhodnutiu 2014/145/SZBP, by sa mali doplniť ďalšie osoby a subjekty.

               (4)

               Na vykonanie určitých opatrení je potrebná ďalšia činnosť Únie.

               (5)

               Rozhodnutie 2014/145/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2014/145/SZBP sa týmto mení takto:

               (1)

               V článku 1 sa odsek 1 nahrádza takto:
               „1.   Členské štáty prijmú opatrenia potrebné na to, aby zabránili vstupu na svoje územie alebo prechodu cez svoje územie fyzických osôb, ktoré sú zodpovedné za konanie alebo politiky, ktorými sa narúša alebo ohrozuje územná celistvosť, zvrchovanosť a nezávislosť Ukrajiny, alebo stabilita či bezpečnosť na Ukrajine, alebo ktorými sa kladú prekážky v práci medzinárodných organizácií na Ukrajine, takéto konanie alebo politiky aktívne podporujú alebo ich vykonávajú, ako aj fyzických osôb, ktoré sú s nimi spojené, pričom zoznam takýchto osôb sa uvádza v prílohe.“.

               (2)

               V článku 2 sa odsek 1 nahrádza takto:
               „1.   Zmrazujú sa všetky finančné prostriedky a hospodárske zdroje, ktoré patria fyzickým osobám, ktoré sú zodpovedné za konanie alebo politiky, ktorými sa narúša alebo ohrozuje územná celistvosť, zvrchovanosť a nezávislosť Ukrajiny, alebo stabilita či bezpečnosť na Ukrajine, alebo ktorými sa kladú prekážky v práci medzinárodných organizácií na Ukrajine, takéto konanie alebo politiky aktívne podporujú alebo ich vykonávajú, ako aj fyzickým alebo právnickým osobám, subjektom alebo orgánom, ktoré sú s nimi spojené, alebo právnickým osobám, subjektom alebo orgánom na Kryme alebo v Sevastopole, ktorých vlastníctvo sa previedlo v rozpore s ukrajinským právom, alebo právnickým osobám, subjektom alebo orgánom, ktoré majú z takého prevodu prospech, ako aj finančné prostriedky a hospodárske zdroje, ktoré sú v držbe alebo pod kontrolou takýchto fyzických osôb, právnických osôb, subjektov alebo orgánov, pričom zoznam takýchto fyzických osôb, právnických osôb, subjektov alebo orgánov sa uvádza v prílohe.“.

               (3)

               V článku 3 sa odsek 1 nahrádza takto:
               „1.   Rada konajúca jednomyseľne na návrh členského štátu alebo vysokého predstaviteľa Únie pre zahraničné veci a bezpečnostnú politiku rozhodne o stanovení a zmene zoznamu uvedeného v prílohe.“.

         Článok 2
   Osoby a subjekty uvedené v zozname v prílohe k tomuto rozhodnutiu sa dopĺňajú do zoznamu uvedeného v prílohe k rozhodnutiu 2014/145/SZBP.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 12. mája 2014

            Za Radu

            predsedníčka

         C. ASHTON

      (1)  Rozhodnutie Rady 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 16).

      PRÍLOHA
      Zoznam osôb a subjektov podľa článku 2.

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  1.

                  Vyacheslav Viktorovich VOLODIN

                  Narodený 4. februára 1964 v Aleksejevke, Saratovská oblasť.

                  Prvý zástupca riaditeľa prezidentskej kancelárie Ruska. Zodpovedný za dohľad nad politickým začlenením anektovanej ukrajinskej oblasti Krym do Ruskej federácie.

                  12.5.2014

                  2.

                  Vladimir SHAMANOV

                  Narodený 15.2.1954 v Barnauli.

                  Veliteľ ruských vzdušných síl, generálplukovník. Z dôvodu svojho vysokého postavenia zodpovedá za nasadenie ruských vzdušných síl na Kryme.

                  12.5.2014

                  3.

                  Vladimir Nikolaevich PLIGIN

                  Narodený 19.5.1960 v Ignatove, Vologodská oblasť, ZSSR.

                  Predseda ústavnoprávneho výboru Štátnej dumy. Zodpovedný za pomoc pri prijímaní právnych predpisov o anexii Krymu a Sevastopoľu k Ruskej federácii.

                  12.5.2014

                  4.

                  Petr Grigorievich JAROSH

                  Úradujúci riaditeľ Federálneho migračného úradu pre Krym. Zodpovedný za systematické a zrýchlené vydávanie ruských cestovných pasov obyvateľom Krymu.

                  12.5.2014

                  5.

                  Oleg Grigorievich KOZYURA

                  Narodený 19.12.1962 v Záporoží

                  Úradujúci riaditeľ Federálneho migračného úradu pre Sevastopoľ. Zodpovedný za systematické a zrýchlené vydávanie ruských cestovných pasov obyvateľom Krymu.

                  12.5.2014

                  6.

                  Viacheslav PONOMARIOV

                  Samozvaný starosta Slavianska. Vyzval Vladimíra Putina, aby vyslal ruské jednotky na ochranu mesta a neskôr ho požiadal o dodávku zbraní. Ponomariovovi muži sa podieľali na únosoch (uniesli ukrajinskú novinárku Irmu Kratovú a spravodajcu stanice Vice News Simona Ostrovského, ktorých neskôr prepustili, zadržiavali vojenských pozorovate vyslaných na základe viedenského dokumentu OBSE).

                  12.5.2014

                  7.

                  Igor Mykolaiovych BEZLER

                  Narodený v roku 1965

                  Jeden z vodcov samozvanej vojenskej skupiny v Horlivke. Prevzal kontrolu nad bezpečnostnou službou v budove ukrajinského úradu v Doneckej oblasti a potom obsadil okresný úrad ministerstva vnútra v meste Horlivka. Má kontakty s Ihorom Strielkovom, pod ktorého velením sa podľa ukrajinskej spravodajskej služby SBU podieľal na vražde poslanca miestneho zastupiteľstva v Horlivke Volodymyra Rybaka.

                  12.5.2014

                  8.

                  Igor KAKIDZYANOV

                  Jeden z vodcov ozbrojených síl samozvanej „Doneckej ľudovej republiky“. Cieľom týchto síl je podľa Pushylina, jedného z vodcov „Doneckej ľudovej republiky“, „chrániť ľud Doneckej ľudovej republiky a územnú celistvosť republiky“.

                  12.5.2014

                  9.

                  Oleg TSARIOV

                  Člen Rady. Verejne vyzval na vytvorenie Novorossijskej federatívnej republiky pozostávajúcej z juhovýchodných ukrajinských oblastí.

                  12.5.2014

                  10.

                  Roman LYAGIN

                  Vedúci ústrednej volebnej komisie „Doneckej ľudovej republiky“. Aktívne organizoval referendum o sebaurčení „Doneckej ľudovej republiky“naplánované na 11. mája.

                  12.5.2014

                  11.

                  Aleksandr MALYKHIN

                  Vedúci ústrednej volebnej komisie „Luhanskej ľudovej republiky“. Aktívne organizoval referendum o sebaurčení „Luhanskej ľudovej republiky“naplánované na 11. mája.

                  12.5.2014

                  12.

                  Natalia Vladimirovna POKLONSKAYA

                  Narodená 18.3.1980 v Eupatorii.

                  Krymská prokurátorka. Aktívne realizuje anexiu Krymu zo strany Ruska.

                  12.5.2014

                  13.

                  Igor Sergeievich SHEVCHENKO

                  Úradujúci prokurátor Sevastopoľu. Aktívne realizuje anexiu Krymu zo strany Ruska.

                  12.5.2014

      Subjekty:

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  1.

                  PJSC CHERNOMORNEFTEGAZ

                  „Krymský parlament“ prijal 17. 3. 2014 uznesenie o vyvlastnení majetku podniku Chernomorneftegaz v mene „Krymskej republiky“. Podnik tak prakticky skonfiškovali krymské „orgány“.

                  12.5.2014

                  2.

                  FEODOSIA

                  „Krymský parlament“ prijal 17. 3. 2014 uznesenie o vyvlastnení majetku podniku Fedosia v mene „Krymskej republiky“. Podnik tak prakticky skonfiškovali krymské „orgány“.

                  12.5.2014


title: 2014/232/EÚ: Rozhodnutie Rady zo  14. apríla 2014 o uzavretí protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou, v mene Európskej únie

text:
               26.4.2014

               SK

               Úradný vestník Európskej únie

               L 125/48

         ROZHODNUTIE RADY
   zo 14. apríla 2014
   o uzavretí protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou, v mene Európskej únie

      (2014/232/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 písm. a) a článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Dňa 16. apríla 2007 Rada prijatím nariadenia (ES) č. 450/2007 (1) schválila Dohodu o partnerstve v sektore rybolovu medzi Gabonskou republikou a Európskym spoločenstvom (ďalej len „Dohoda o partnerstve“).

               (2)

               Únia rokovala s Gabonskou republikou o novom protokole udeľujúcom rybolovné možnosti plavidlám Únie vo vodách, ktoré patria pod zvrchovanosť alebo súdnu právomoc Gabonskej republiky, pokiaľ ide o rybolovné záležitosti.

               (3)

               Tento nový protokol bol podpísaný na základe rozhodnutia Rady 2013/462/EÚ (2) a predbežne sa vykonáva od 24. júla 2013 (3).

               (4)

               Nový protokol by sa mal schváliť.

               (5)

               V Dohode o partnerstve sa ustanovuje spoločný výbor poverený kontrolou uplatňovania dohody. Spoločný výbor môže okrem toho v súlade s protokolom schváliť isté zmeny protokolu. S cieľom uľahčiť schvaľovanie takýchto zmien je potrebné oprávniť Komisiu, za splnenia špecifických podmienok, na ich schvaľovanie v súlade so zjednodušeným postupom,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou (ďalej len „protokol“) (4).
   Článok 2
   Predseda Rady vykoná v mene Únie oznámenie podľa článku 15 protokolu.
   Článok 3
   Komisia je pod podmienkou splnenia ustanovení a podmienok stanovených v prílohe oprávnená schvaľovať v mene Únie zmeny protokolu v rámci spoločného výboru.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 14. apríla 2014

            Za Radu

            predseda

         A. TSAFTARIS

      (1)  Nariadenie Rady (ES) č. 450/2007 zo 16. apríla 2007 o uzavretí Dohody o partnerstve v sektore rybolovu medzi Gabonskou republikou a Európskym spoločenstvom (Ú. v. EÚ L 109, 26.4.2007, s. 1).

      (2)  Rozhodnutie Rady 2013/462/EÚ z 22. júla 2013 o podpise v mene Európskej únie a o predbežnom vykonávaní protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou (Ú. v. EÚ L 250, 20.9.2013, s. 1).

      (3)  Informácie o dátume podpísania Protokolu, ktorým sa stanovujú rybolovné možnosti a finančný príspevok podľa Dohody o partnerstve v sektore rybolovu medzi Európskou úniou a Gabonskou republikou (Ú. v. EÚ L 229, 28.8.2013, s. 1).

      (4)  Protokol bol uverejnený v Ú. v. EÚ L 250, 20.9.2013, s. 2, spolu s rozhodnutím o jeho podpise.

      PRÍLOHA
      Rozsah právomoci a postup na stanovenie pozície Únie v spoločnom výbore

                  1.

                  Komisia sa poveruje rokovať s Gabonskou republikou a v príslušných prípadoch a za podmienky, že bude splnený bod 3 tejto prílohy, schváliť zmeny protokolu v súvislosti s týmito otázkami:

                              a)

                              úprava rybolovných možností v súlade s článkom 5 a 6 protokolu;

                              b)

                              rozhodnutie o spôsoboch sektorovej podpory v súlade s článkom 3 protokolu;

                              c)

                              technické špecifikácie a spôsoby v právomoci spoločného výboru v súlade s prílohou k protokolu.

                  2.

                  Únia v rámci spoločného výboru zriadeného v rámci Dohody o partnerstve v sektore rybolovu:

                              a)

                              koná v súlade s cieľmi, ktoré Únia sleduje v rámci spoločnej rybárskej politiky;

                              b)

                              koná v súlade so závermi Rady z 19. marca 2012 o oznámení o vonkajšom rozmere spoločnej rybárskej politiky;

                              c)

                              podporuje pozície, ktoré sú v súlade s príslušnými pravidlami prijatými regionálnymi organizáciami pre riadenie rybárstva.

                  3.

                  Ak sa počas zasadnutia spoločného výboru plánuje prijať rozhodnutie o zmene protokolu podľa bodu 1, prijmú sa potrebné kroky, aby sa v pozícii stanovenej v mene Únie zohľadnili najnovšie štatistické, biologické a iné príslušné informácie, ktoré boli oznámené Komisii.
                  Na uvedený účel a na základe uvedených informácií predložia útvary Komisie Rade alebo jej prípravným orgánom na zváženie a schválenie dokument, v ktorom sa uvedú podrobnosti navrhovanej pozície Únie, a to v dostatočnom predstihu pred príslušným zasadnutím spoločného výboru.
                  V súvislosti s otázkami uvedenými v bode 1 písm. a) si schválenie plánovanej pozície Únie Radou vyžaduje kvalifikovanú väčšinu hlasov. V prípade ostatných otázok sa pozícia Únie navrhnutá v prípravnom dokumente považuje za schválenú, pokiaľ členské štáty v počte blokujúcej menšiny nevznesú námietku počas zasadnutia prípravného orgánu Rady, alebo do 20 dní od prijatia prípravného dokumentu, podľa toho, čo nastane skôr. Ak sa vznesie takáto námietka, vec sa predloží Rade.
                  Ak v priebehu ďalších zasadnutí ani na mieste nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.
                  Komisia sa vyzýva, aby v náležitom čase prijala všetky potrebné kroky nadväzujúce na rozhodnutie spoločného výboru, a to v prípade potreby aj vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie tohto rozhodnutia.


title: Rada rozhodnutie rady a predstaviteľov vlád členských štátov európskych spoločenstiev, ktorí sa zišli v rámci zasadnutia rady z 20. septembra 1976 o praktických opatreniach pre hospodársku spoluprácu v rámci Spoločného výboru ES – Kanada

text:
Dôležité právne oznámenie

|

41976D0755

Úradný vestník L 260 , 24/09/1976 S. 0036 - 0036 Fínske špeciálne vydanie: Kapitola 11 Zväzok 3 S. 0042  Španielske špeciálne vydanie: Kapitola 11 Zväzok 6 S. 0150  Švédske špeciálne vydanie: Kapitola 11 Zväzok 3 S. 0042  Portugalské špeciálne vydanie Kapitola 11 Zväzok 6 S. 0150

		RadaROZHODNUTIERADY A PREDSTAVITEĽOV VLÁD ČLENSKÝCH ŠTÁTOV EURÓPSKYCH SPOLOČENSTIEV, KTORÍ SA ZIŠLI V RÁMCI ZASADNUTIA RADYz 20. septembra 1976o praktických opatreniach pre hospodársku spoluprácu v rámci Spoločného výboru ES – Kanada(76/755/ESUO, EHS, Euratom)RADA EURÓPSKYCH SPOLOČENSTIEV A PREDSTAVITELIA VLÁD ČLENSKÝCH ŠTÁTOV, KTORÍ SA ZIŠLI V RÁMCI ZASADNUTIA RADYROZHODLI TAKTO:Praktické opatrenia pre hospodársku spoluprácu môže spoločenstvo začať v rámci Spoločného výboru ES – Kanada iba za podmienky, že vopred sa prijme jednotné stanovisko na základe zvyčajných postupov spoločenstva; táto podmienka platí za každých okolností, bez ohľadu na rozsah už existujúcej spoločnej politiky pre uvedený sektor.V Bruseli 20. septembra 1976PredsedaM. van der Stoel--------------------------------------------------


title: 2006/352/ES: Správny výbor Európskych spoločenstiev pre sociálne zabezpečenie migrujúcich pracovníkov - Rozhodnutie č. 206 z  15. decembra 2005  o spôsoboch práce a zložení Rady audítorov Správnej komisie pre sociálne zabezpečenie migrujúcich pracovníkov

text:
               18.5.2006

               SK

               Úradný vestník Európskej únie

               L 130/39

      ROZHODNUTIE č. 206
   z 15. decembra 2005
   o spôsoboch práce a zložení Rady audítorov Správnej komisie pre sociálne zabezpečenie migrujúcich pracovníkov
   (2006/352/ES)
   SPRÁVNA KOMISIA PRE SOCIÁLNE ZABEZPEČENIE MIGRUJÚCICH PRACOVNÍKOV,
   so zreteľom na článok 101 ods. 3 nariadenia Rady (EHS) č. 574/72 z 21. marca 1972, ktorým sa stanovuje postup pri uplatňovaní nariadenia (EHS) č. 1408/71, podľa ktorého správna komisia určí spôsoby práce a zloženie rady audítorov,
   so zreteľom na rozhodnutia č. 86 z 24. septembra 1973 a č. 159 z 3. októbra 1995 o spôsoboch práce a zložení rady audítorov,
   keďže na základe rozšírenia Európskej únie 1. mája 2004 sa dáva právomoc na revíziu predchádzajúcich rozhodnutí o spôsoboch práce a zložení Rady audítorov,
   ROZHODLA TAKTO:

               1.

               Rozhodnutia č. 86 a č. 159 sa zrušujú a text týkajúci sa spôsobov práce a zloženia Rady audítorov Správnej komisie pre sociálne zabezpečenie migrujúcich pracovníkov, uvedený v týchto rozhodnutiach, sa nahrádza textom priloženým k tomuto rozhodnutiu.

               2.

               Toto rozhodnutie sa uplatňuje od prvého dňa mesiaca nasledujúceho po jeho uverejnení v Úradnom vestníku Európskej únie.

            Predsedníčka správnej komisie

         Anna HUDZIECZEK

      PRÍLOHA
      Spôsoby práce a zloženie Rady audítorov Správnej komisie pre sociálne zabezpečenie migrujúcich pracovníkov

                  1.

                  Rada audítorov, ustanovená v článku 101 ods. 3 nariadenia (EHS) č. 574/72, pri výkone svojich funkcií uvedených v článku 102 ods. 1 a v článku 113 ods. 3 nariadenia 574/72 pracuje pod vedením Správnej komisie pre sociálne zabezpečenie migrujúcich pracovníkov, od ktorej dostáva pokyny.
                  V tomto rámci predloží rada audítorov správnej komisii na schválenie dlhodobý pracovný program. Rada audítorov raz za rok predloží správnej komisii správu o pokroku v plnení pracovného programu.

                  2.

                  Rada audítorov v zásade prijíma rozhodnutia na základe písomných dôkazov. Od kompetentných orgánov môže žiadať akúkoľvek informáciu alebo preskúmanie, ktoré pokladá za potrebné na vyšetrovanie záležitostí predložených na prešetrenie. V prípade potreby a s predchádzajúcim súhlasom predsedu správnej komisie môže rada audítorov delegovať člena sekretariátu alebo niektorých členov rady audítorov, aby vykonali na mieste akékoľvek prešetrenie potrebné na pokračovanie jej práce.. Predseda správnej komisie informuje zástupcu príslušného členského štátu v správnej komisii o tom, že sa toto prešetrenie vykonáva.
                  Rade audítorov pomáha nezávislý expert s odbornou prípravou a skúsenosťami v záležitostiach týkajúcich sa funkcií rady audítorov, najmä pokiaľ ide o jej úlohy vyplývajúce z článkov 94, 95 a 101 nariadenia 574/72.

                  3.

                  Rada audítorov sa skladá z dvoch zástupcov každého členského štátu Európskej únie, vymenovaných príslušnými orgánmi týchto štátov.
                  Každý člen rady audítorov, ktorý sa nemôže zúčastniť na jej zasadnutí, môže byť nahradený zástupcom vymenovaným na tento účel príslušnými orgánmi.

                  4.

                  Rozhodnutia sa prijímajú väčšinovým hlasovaním, pričom každý členský štát má len jeden hlas.
                  V stanoviskách rady audítorov sa musí uvádzať, či sa k nim dospelo jednomyseľne alebo jednoduchou väčšinou. Podľa potreby sa v nich musia uvádzať závery alebo výhrady menšiny.
                  Keď sa k stanovisku nedospeje jednomyseľne, rada audítorov ho predloží správnej komisii spolu so správou obsahujúcou predovšetkým protichodné názory a dôvody pre ne.
                  Rada vymenuje aj spravodajcu zodpovedného za poskytovanie všetkých informácií, ktoré správna komisia pokladá za potrebné na to, aby mohla urovnať príslušný spor.
                  Spravodajca nie je vybratý zo zástupcov štátov, ktorých sa spor týka.

                  5.

                  Zástupca Európskej komisie alebo jeho náhradník v správnej komisii vystupuje v rámci rady audítorov ako poradca.

                  6.

                  Úrad predsedu rady audítorov zastáva člen z toho členského štátu, ktorého zástupca v správnej komisii zastáva úrad jej predsedu.
                  Predseda rady audítorov môže v spolupráci so sekretariátom podniknúť všetky kroky potrebné na bezodkladné vyriešenie všetkých problémov, ktoré sú v kompetencii rady audítorov.
                  Predseda rady audítorov spravidla predsedá zasadnutiam pracovných skupín vytvorených na prešetrenie problémov, ktoré sú v kompetencii rady audítorov; ak je však predseda nespôsobilý alebo ak sa prešetrujú určité špecifické problémy, môže ho zastupovať iná osoba, ktorú sám určí.

                  7.

                  Sekretariát správnej komisie pripravuje a organizuje zasadnutia rady audítorov a vypracúva z nich zápisnice. Vykonáva prácu potrebnú na fungovanie rady audítorov. Program, termíny a trvanie zasadnutí rady audítorov sa dohodnú s predsedom.

                  8.

                  Program zasadnutí postúpi sekretariát správnej komisie členom rady audítorov a členom správnej komisie najneskôr 20 dní pred začiatkom každého zasadnutia.
                  Sekretariát správnej komisie v rovnakej lehote sprístupní dokumenty týkajúce sa konkrétneho zasadnutia.

                  9.

                  Pokiaľ je to potrebné, predpisy správnej komisie sa uplatňujú aj v rade audítorov.


title: 2006/298/ES: Rozhodnutie Komisie z  20. apríla 2006 , ktorým sa udeľuje riadenie agentúr vykonávajúcich pomoc pri predvstupových opatreniach v oblasti poľnohospodárstva a rozvoja vidieka v Rumunsku počas predvstupového obdobia

text:
               22.4.2006

               SK

               Úradný vestník Európskej únie

               L 109/9

      ROZHODNUTIE KOMISIE

   z 20. apríla 2006,
   ktorým sa udeľuje riadenie agentúr vykonávajúcich pomoc pri predvstupových opatreniach v oblasti poľnohospodárstva a rozvoja vidieka v Rumunsku počas predvstupového obdobia
   (2006/298/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1266/1999 z 21. júna 1999 o koordinačnej pomoci kandidátskym krajinám v rámci predvstupovej stratégie a ktorým sa mení a dopĺňa nariadenie (EHS) č. 3906/1989 (1), a najmä na jeho článok 12 ods. 2,
   so zreteľom na nariadenie Rady (ES) č. 1268/1999 z 21. júna 1999 o podpore Spoločenstva na predvstupové opatrenia pre rozvoj poľnohospodárstva a vidieka v kandidátskych krajinách strednej a východnej Európy v predvstupovom období (2), a najmä na jeho článok 4 ods. 5 a 6,
   keďže:

               (1)

               Špeciálny program pre poľnohospodárstvo a rozvoj vidieka pre Rumunsko (ďalej len SAPARD) bol schválený rozhodnutím Komisie K(2000) 3742, konečné znenie z 12. decembra 2000, ktoré bolo naposledy zmenené a doplnené rozhodnutím Komisie K(2006) 1194 z 11. apríla 2006, v súlade s článkom 4 ods. 5 a 6 nariadenia (ES) č. 1268/1999.

               (2)

               Rumunská vláda a Komisia konajúc v mene Európskeho spoločenstva, podpísali 2. februára 2001 Viacročnú dohodu o financovaní, ktorá stanovuje technický, právny a správny rámec pre vykonávanie programu SAPARD, naposledy zmenenú a doplnenú Ročnou dohodou o financovaní na rok 2004 podpísanou 12. mája 2005, ktorá nakoniec nadobudla účinnosť 3. novembra 2005.

               (3)

               Agentúra SAPARD, verejná inštitúcia s právnym postavením, ktorá patrí pod ministerstvo pôdohospodárstva, lesov a rozvoja vidieka bola vymenovaná príslušným rumunským orgánom s cieľom implementácie niektorých opatrení definovaných v programe SAPARD. Oddelenie národných fondov ministerstva financií bolo vymenované kvôli finančným funkciám, ktoré vykonáva v rámci implementácie programu SAPARD.

               (4)

               Na základe analýzy jednotlivých prípadov národnej a sektorovej kapacity riadenia programu/projektu, postupov finančnej kontroly a štruktúr týkajúcich sa verejných financií ako je ustanovené v článku 12 ods. 2 nariadenia (ES) č. 1266/1999, prijala Komisia rozhodnutie 2002/638/ES z 31. júla 2002 (3) a rozhodnutie 2003/846/ES z 5. decembra 2003 (4) ktorým sa udeľuje riadenie agentúr vykonávajúcich pomoc pri predvstupových opatreniach v oblasti poľnohospodárstva a rozvoja vidieka v Rumunsku počas predvstupového obdobia so zreteľom na určité opatrenia ustanovené v programe SAPARD.

               (5)

               Komisia vykonala ďalšie analýzy podľa článku 12 ods. 2 nariadenia (ES) č. 1266/1999 vzhľadom na opatrenie 1.2 „Zlepšenie štruktúr kvality, veterinárnych a rastlinných kontrol, zlepšenie kvality krmív a ochrana spotrebiteľov“, opatrenie 3.2 „Stanovenie skupín výrobcov“, opatrenie 3.3 „Metódy produkcie v poľnohospodárstve určené na ochranu životného prostredia a udržiavanie vidieka“ a opatrenie 3.5 „Lesníctvo“, ako je ustanovené v programe SAPARD. Komisia zvažuje, či, tiež so zreteľom na tieto opatrenia, Rumunsko spĺňa ustanovenia článkov 4 až 6 a prílohy k nariadeniu Komisie (ES) č. 2222/2000 zo 7. júna 2000, ktoré ustanovuje finančné pravidlá pre uplatňovanie nariadenia Rady (ES) č. 1268/1999 o podpore Spoločenstva na predvstupové opatrenia pre poľnohospodárstvo a rozvoj vidieka v kandidátskych krajinách strednej a východnej Európy v predvstupovom období (5) a minimálne podmienky stanovené prílohe k nariadeniu (ES) č. 1266/1999.

               (6)

               Je preto vhodné ustúpiť od ex ante schválenia požiadavky uvedenej v článku 12 ods. 1 nariadenia (ES) č. 1266/1999 a udeliť, so zreteľom na opatrenia 1.2, 3.2, 3.3 a 3.5 agentúre SAPARD a Ministerstvu financií, Národnému fondu v Rumunsku riadenie pomoci na decentralizovanej báze.

               (7)

               Podľa overovania vykonaného Komisiou sú však opatrenia 1.2, 3.2, 3.3 a 3.5 založené na systéme, ktorý nie je ešte plne funkčný so zreteľom na všetky podstatné prvky, je preto vhodné udeliť riadenie programu SAPARD agentúre SAPARD a ministerstvu financií, národnému fondu, podľa článku 3 ods. 2 nariadenia (ES) č. 2222/2000 na dočasnej báze.

               (8)

               O plnom udelení riadenia programu SAPARD sa dá uvažovať po ďalšom overení uskutočnenom s cieľom ubezpečiť sa v tom, že systém uspokojivo funguje a potom ako sa akékoľvek odporúčania, ktoré Komisia môže vydať so zreteľom na udelenie riadenia pomoci agentúre SAPARD pod správou ministerstva pôdohospodárstva, lesov, vôd a životného prostredia a ministerstva financií, národného fondu implementovali.

               (9)

               Rumunské úrady 6. októbra 2005 predložili pravidlá oprávnenosti výdavkov pre opatrenia 1.2, 3.2 a 3.5 v súlade s článkom 4 ods. 1 oddielu B Viacročnej dohody o financovaní. Komisia bola vyzvaná, aby v tomto prípade rozhodla. Týkajúce sa opatrenie 3.3, pravidlá oprávnenosti výdavkov sú ustanovené v programe SAPARD,

         ROZHODLA TAKTO:
   Článok 1
   Upúšťa sa od požiadavky, aby Komisia schválila ex ante výber projektu a objednávok na opatrenia 1.2, 3.2, 3.3 a 3.5 predložené Rumunskom, ustanovenej v článku 12 ods. 1 nariadenia (ES) č. 1266/1999.
   Článok 2
   Riadenie programu SAPARD na dočasnej báze je udelené:

               1.

               Agentúre SAPARD pod Ministerstvom pôdohospodárstva, lesov a rozvoja vidieka, 43 Ştirbei Vodă, sektor 1, Bukurešť na implementáciu opatrenia 1.2 „Zlepšenie štruktúr kvality, veterinárnych a rastlinných kontrol, zlepšenie kvality krmív a ochrana spotrebiteľov“; opatrenia 3.2 „Stanovenie skupín výrobcov“; opatrenia 3.3 „Metódy produkcie v poľnohospodárstve určené na ochranu životného prostredia a udržiavanie vidieka“ a opatrenia 3.5 „Lesníctvo“ ako je stanovené v programe pre poľnohospodárstvo a rozvoj vidieka, ktorý bol schválený rozhodnutím Komisie K(2000) 3742, konečné znenie z 12. decembra 2000 v znení zmien a doplnení rozhodnutia Komisie K(2006) 1194, prijatých 11. apríla 2006.

               2.

               Národnému fondu v rámci Ministerstva financií, 44 Mircea Vodă Bulevard, Bukurešť, na finančné funkcie, ktoré je treba vykonávať v rámci implementácie programu SAPARD na opatrenia 1.2, 3.2, 3.3 a 3.5 pre Rumunsko.

         Článok 3
   Výdavky podľa tohto rozhodnutia sú oprávnené na spolufinancovanie Spoločenstvom, len ak vzniknú príjemcom odo dňa tohto rozhodnutia alebo ak sa vyskytnú neskôr, od dátumu dokladu, ktorý ich oprávňuje byť príjemcom pre dotknutý projekt, okrem vykonateľnosti a štúdií o vykonateľnosti, kde je tento dátum 12. december 2000, pokiaľ vo všetkých prípadoch nebol platený agentúrou SAPARD pred prijatím tohto rozhodnutia
   Článok 4
   Bez toho, aby bolo dotknuté akékoľvek rozhodnutie, ktorým sa udeľuje pomoc podľa programu SAPARD jednotlivým príjemcom, sa uplatňujú pravidlá oprávnenosti výdavkov predložené Rumunskom listom č. 70832 z 22. septembra 2005 a zaregistrovaného v Komisii pod č. 29071.

      V Bruseli 20. apríla 2006.

            Za Komisiu

         Mariann FISCHER BOEL

            členka Komisie

      (1)  Ú. v. ES L 161, 26.6.1999, s. 68.

      (2)  Ú. v. ES L 161, 26.6.1999, s. 87. Nariadenie naposledy zmenené a doplnené nariadením (ES) č. 2257/2004 (Ú. v. EÚ L 389, 30.12.2004, s. 1).

      (3)  Ú. v. ES L 206, 3.8.2002, s. 31.

      (4)  Ú. v. EÚ L 321, 6.12.2003, s. 62.

      (5)  Ú. v. ES L 253, 7.10.2000, s. 5. Nariadenie naposledy zmenené a doplnené nariadením (ES) č. 188/2003 (Ú. v. EÚ L 27, 1.2.2003, s. 14).


title: Rozhodnutie Európskej centrálnej banky (EÚ) 2015/656 zo 4. februára 2015 o podmienkach, za akých sú úverové inštitúcie oprávnené zahrnúť predbežné alebo koncoročné zisky do vlastného kapitálu Tier 1 v súlade s článkom 26 ods. 2 nariadenia (EÚ) č. 575/2013 (ECB/2015/4)

text:
               25.4.2015

               SK

               Úradný vestník Európskej únie

               L 107/76

         ROZHODNUTIE EURÓPSKEJ CENTRÁLNEJ BANKY (EÚ) 2015/656
   zo 4. februára 2015
   o podmienkach, za akých sú úverové inštitúcie oprávnené zahrnúť predbežné alebo koncoročné zisky do vlastného kapitálu Tier 1 v súlade s článkom 26 ods. 2 nariadenia (EÚ) č. 575/2013 (ECB/2015/4)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 1 písm. d) a článok 4 ods. 3 druhý pododsek,
   keďže:

               (1)

               V článku 26 ods. 2 nariadenia Európskeho parlamentu a Rady (EÚ) č. 575/2013 (2) sa zaviedol nový postup, pri ktorom sa na zahrnutie predbežných alebo koncoročných ziskov do vlastného kapitálu Tier 1 predtým, ako inštitúcia prijme formálne rozhodnutie potvrdzujúce záverečný zisk alebo stratu inštitúcie v danom roku, vyžaduje povolenie príslušného orgánu. Toto povolenie sa udeľuje, ak sú splnené tieto dve podmienky: zisky overili osoby, ktoré sú nezávislé od inštitúcie a ktoré zodpovedajú za audit účtovníctva danej inštitúcie, a inštitúcia preukázala, že od výšky týchto ziskov boli odpočítané všetky predpokladané platby alebo dividendy.

               (2)

               V článkoch 2 a 3 delegovaného nariadenia Komisie (EÚ) č. 241/2014 (3) sa vymedzuje význam pojmu „predpokladané“ na účely článku 26 ods. 2 písm. b) nariadenia (EÚ) č. 575/2013.

               (3)

               Vo vykonávacom nariadení Komisie (EÚ) č. 680/2014 (4) sa ustanovujú jednotné požiadavky týkajúce sa vykazovania na účely dohľadu.

               (4)

               V súlade s článkom 4 ods. 1 písm. d) nariadenia (EÚ) č. 1024/2013 je Európska centrálna banka (ECB) príslušným orgánom zodpovedným za udeľovanie povolenia na zahrnutie predbežných alebo koncoročných ziskov do vlastného kapitálu Tier 1 úverovým inštitúciám pod jej priamym dohľadom, ak sú splnené uvedené podmienky.

               (5)

               Vzhľadom na skutočnosť, že delegovaným nariadením (EÚ) č. 241/2014 sa zosúladil prístup k odpočítaniu predpokladaných dividend z predbežných alebo koncoročných ziskov na účely udeľovania povolenia podľa článku 26 ods. 2 nariadenia (EÚ) č. 575/2013, by povolenie zahrnúť predbežné alebo koncoročné zisky do vlastného kapitálu Tier 1 malo byť udelené, ak sú splnené určité podmienky.

               (6)

               V prípadoch, keď podmienky na uplatňovanie tohto rozhodnutia nie sú splnené, žiadosti o udelenie povolenia zahrnúť predbežné alebo koncoročné zisky do vlastného kapitálu Tier 1 posúdi ECB jednotlivo,

         PRIJALA TOTO ROZHODNUTIE:
   Článok 1
   Predmet úpravy a rozsah pôsobnosti
   1.   Týmto rozhodnutím sa ustanovujú podmienky, za akých ECB rozhodla o udelení povolenia na zahrnutie predbežných alebo koncoročných ziskov do vlastného kapitálu Tier 1 úverovým inštitúciám podľa článku 26 ods. 2 písm. a) a b) nariadenia (EÚ) č. 575/2013.
   2.   Týmto rozhodnutím nie je dotknuté právo úverových inštitúcií žiadať ECB o udelenie povolenia na zahrnutie predbežných alebo koncoročných ziskov do vlastného kapitálu Tier 1 v prípadoch, na ktoré sa toto rozhodnutie nevzťahuje.
   3.   Toto rozhodnutie sa vzťahuje na úverové inštitúcie, nad ktorými vykonáva ECB priamy dohľad v súlade s nariadením Európskej centrálnej banky (EÚ) č. 468/2014 (ECB/2014/17) (5).
   Článok 2
   Vymedzenia pojmov
   Na účely tohto rozhodnutia sa uplatňujú tieto vymedzenia pojmov:

               1.

               „úverovou inštitúciou“ sa rozumie úverová inštitúcia v zmysle článku 4 ods. 1 bodu 1 nariadenia (EÚ) č. 575/2013, nad ktorou vykonáva dohľad ECB;

               2.

               „konsolidovaný základ“ má rovnaký význam ako v článku 4 ods. 1 bode 48 nariadenia (EÚ) č. 575/2013;

               3.

               „subkonsolidovaný základ“ má rovnaký význam ako v článku 4 ods. 1 bode 49 nariadenia (EÚ) č. 575/2013;

               4.

               „konsolidujúcim subjektom“ sa rozumie úverová inštitúcia, ktorá spĺňa požiadavky stanovené v nariadení (EÚ) č. 575/2013 na konsolidovanom základe alebo subkonsolidovanom základe, v súlade s článkami 11 a 18 nariadenia (EÚ) č. 575/2013;

               5.

               „predbežným ziskom“ sa rozumie zisk stanovený v príslušnom účtovnom rámci, vypočítaný za referenčné obdobie, ktoré je kratšie ako celý finančný rok, a predtým, ako úverová inštitúcia prijme formálne rozhodnutie potvrdzujúce takýto zisk alebo stratu inštitúcie;

               6.

               „koncoročným ziskom“ sa rozumie zisk stanovený v príslušnom účtovnom rámci, vypočítaný za referenčné obdobie, ktorým je celý finančný rok, a predtým, ako úverová inštitúcia prijme formálne rozhodnutie potvrdzujúce takýto zisk alebo stratu inštitúcie;

               7.

               „pomerom výplaty na konsolidovanej úrovni“ sa rozumie pomer medzi: a) dividendami okrem tých, ktoré sa vyplácajú vlastníkom konsolidujúceho subjektu vo forme, ktorou sa neznižuje vlastný kapitál Tier 1 (napr. poukážkové dividendy), a b) ziskom po zdanení, ktorý možno pripísať vlastníkom konsolidujúceho subjektu. Ak je pomer medzi a) a b) na daný rok negatívny alebo prevyšuje 100 %, predpokladá sa, že pomer výplaty predstavuje 100 %. Ak je b) na daný rok nula, predpokladá sa, že pomer výplaty predstavuje 0 %, ak je a) nula, a 100 %, ak je a) väčšie ako nula;

               8.

               „pomerom výplaty na individuálnej úrovni“ sa rozumie pomer medzi: a) dividendami okrem tých, ktoré sa vyplácajú vlastníkom subjektu vo forme, ktorou sa neznižuje vlastný kapitál Tier 1 (napr. poukážkové dividendy), a b) ziskom po zdanení. Ak je pomer medzi a) a b) na daný rok negatívny alebo prevyšuje 100 %, predpokladá sa, že pomer výplaty predstavuje 100 %. Ak je b) na daný rok nula, predpokladá sa, že pomer výplaty predstavuje 0 %, ak je a) nula, a 100 %, ak je a) väčšie ako nula.

         Článok 3
   Povolenie zahrnúť predbežné alebo koncoročné zisky do vlastného kapitálu Tier 1
   1.   Na účely článku 26 ods. 2 nariadenia (EÚ) č. 575/2013 sú úverové inštitúcie oprávnené zahrnúť predbežné alebo koncoročné zisky do vlastného kapitálu Tier 1 predtým, ako sa prijme formálne rozhodnutie potvrdzujúce záverečný zisk alebo stratu inštitúcie v danom roku, za predpokladu, že úverová inštitúcia spĺňa podmienky stanovené v článkoch 4 a 5 tohto rozhodnutia.
   2.   Podmienky stanovené v článkoch 4 a 5 musia byť splnené predtým, ako sa predložia príslušné výkazy o vlastných zdrojoch a požiadavkách na vlastné zdroje v súlade s dátumami zasielania v súvislosti s vykazovaním, ktoré sú stanovené v článku 3 vykonávacieho nariadenia (EÚ) č. 680/2014.
   3.   Úverové inštitúcie, ktoré majú v úmysle zahrnúť predbežné alebo koncoročné zisky do vlastného kapitálu Tier 1, pošlú ECB list, ktorý obsahuje požadovanú dokumentáciu podľa článkov 4 a 5 tohto rozhodnutia. ECB oznámi úverovým inštitúciám, či táto dokumentácia obsahuje požadované informácie podľa tohto rozhodnutia do troch pracovných dní od prevzatia príslušnej dokumentácie.
   Článok 4
   Overenie ziskov
   1.   ECB považuje požiadavku overenia podľa článku 26 ods. 2 písm. a) nariadenia (EÚ) č. 575/2013 za splnenú, ak oznamujúca úverová inštitúcia poskytne ECB dokument podpísaný jej externým audítorom, ktorý spĺňa požiadavky stanovené v odsekoch 3 a 4.
   2.   Úverové inštitúcie, ktoré oznámia svoj úmysel zahrnúť predbežné alebo koncoročné zisky do vlastného kapitálu Tier 1 na rôznych úrovniach konsolidácie alebo na individuálnom základe, môžu poskytnúť dokument uvedený v odseku 1 na najvyššej úrovni konsolidácie.
   3.   V prípade koncoročných ziskov overenie pozostáva buď z audítorskej správy, alebo potvrdzujúceho listu o tom, že audit nebol dokončený a že audítori nezistili nič, čo by spôsobilo, aby sa domnievali, že záverečná správa bude obsahovať kvalifikovaný názor.
   4.   V prípade predbežných ziskov overenie pozostáva z audítorskej správy alebo správy o preverení (ako sa vymedzuje v Medzinárodnom štandarde pre zákazky na preverenie 2410 vydanom Radou pre medzinárodné štandardy pre audit a uisťovacie služby alebo v porovnateľnom štandarde uplatniteľnom na vnútroštátnej úrovni), alebo z potvrdzujúceho listu podľa odseku 3 v prípade, že overenie vykonané úverovou inštitúciou pozostáva z audítorskej správy.
   Článok 5
   Odpočítanie predpokladaných platieb alebo dividend od ziskov
   1.   Na preukázanie toho, že od výšky ziskov boli odpočítané všetky predpokladané platby alebo dividendy, úverová inštitúcia musí:

               a)

               predložiť vyhlásenie o tom, že tieto zisky sa zaznamenali v súlade so zásadami stanovenými v príslušnom účtovnom rámci a že rozsah pôsobnosti prudenciálnej konsolidácie nie je podstatne širší ako rozsah overenia uvedeného v dokumente externého audítora podľa článku 4 a

               b)

               predložiť ECB dokument podpísaný kvalifikovanou osobou, v ktorom sú podrobne uvedené hlavné zložky predbežných alebo koncoročných ziskov vrátane odpočtov všetkých predpokladaných platieb alebo dividend.

         2.   V prípadoch, keď sa predbežné alebo koncoročné zisky majú zahrnúť na konsolidovanom alebo subkonsolidovanom základe, konsolidujúci subjekt musí spĺňať požiadavky uvedené v odseku 1.
   3.   Dividendy, ktoré sa majú odpočítať, sú sumy formálne navrhnuté alebo rozhodnuté riadiacim orgánom. Ak takýto formálny návrh alebo rozhodnutie zatiaľ neboli prijaté, je dividenda, ktorá sa má odpočítať, najvyššia z nasledujúcich súm:

               a)

               maximálna dividenda vypočítaná v súlade s internou dividendovou politikou;

               b)

               dividenda vypočítaná na základe priemernej hodnoty pomeru výplaty za posledné tri roky;

               c)

               dividenda vypočítaná na základe pomeru výplaty za predchádzajúci rok.

         4.   Toto rozhodnutie sa nevzťahuje na odpočítanie dividend založené na prístupe, ktorý nie je uvedený v odseku 3.
   5.   Na účely odseku 1 písm. b) sa kvalifikovanou osobou rozumie osoba, ktorá je riadiacim orgánom inštitúcie riadne splnomocnená podpisovať v jej mene.
   6.   Na účely odseku 1 inštitúcie používajú vzorový list uvedený v prílohe k tomuto rozhodnutiu.
   Článok 6
   Nadobudnutie účinnosti
   1.   Toto rozhodnutie nadobúda účinnosť 6. februára 2015.
   2.   Toto rozhodnutie sa uplatňuje od referenčného dátumu vykazovania, ktorým je 31. december 2014 v súlade s článkom 2 nariadenia (EÚ) č. 680/2014.

      Vo Frankfurte nad Mohanom 4. februára 2015

            Prezident ECB

         Mario DRAGHI

      (1)  Ú. v. EÚ L 287, 29.10.2013, s. 63.

      (2)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

      (3)  Delegované nariadenie Komisie (EÚ) č. 241/2014 zo 7. januára 2014, ktorým sa dopĺňa nariadenie Európskeho parlamentu a Rady (EÚ) č. 575/2013, pokiaľ ide o regulačné technické predpisy týkajúce sa požiadaviek na vlastné zdroje inštitúcií (Ú. v. EÚ L 74, 14.3.2014, s. 8).

      (4)  Vykonávacie nariadenie Komisie (EÚ) č. 680/2014 zo 16. apríla 2014, ktorým sa stanovujú vykonávacie technické predpisy, pokiaľ ide o vykazovanie inštitúciami na účely dohľadu podľa nariadenia Európskeho parlamentu a Rady (EÚ) č. 575/2013 (Ú. v. EÚ L 191, 28.6.2014, s. 1).

      (5)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/7) (Ú. v. EÚ L 141, 14.5.2014, s. 1).

      PRÍLOHA
      [Názov a identifikačné údaje inštitúcie]
      [Meno a identifikačné údaje koordinátora spoločného dohliadacieho tímu]
      [Miesto, dátum]
      [Referenčné označenie inštitúcie]

         Zahrnutie ziskov do vlastného kapitálu Tier 1

      [Vážený pán/vážená pani],
      na účel predloženia výkazov na účely dohľadu k [referenčný dátum vykazovania] podľa článku 26 ods. 2 nariadenia Európskeho parlamentu a Rady (EÚ) č. 575/2013 a podľa rozhodnutia Európskej centrálnej banky (EÚ) 2015/656 (ECB/2015/4) týmto oznamujem úmysel [názov inštitúcie/bankovej skupiny/bankovej podskupiny] zahrnúť čisté zisky vyplývajúce z jeho [predbežnej/ročnej] účtovnej závierky z [súvahový deň] do jej [individuálneho/konsolidovaného] vlastného kapitálu Tier 1.
      Čisté zisky, ktoré sa majú zahrnúť do vlastného kapitálu Tier 1, sa vypočítali takto:

                  a)

                  nerozdelený zisk pred zdanením

                  [0 EUR]

                  b)

                  dane

                  [0 EUR]

                  c)

                  iné platby, ktoré uložil orgán dohľadu (1)

                  [0 EUR]

                  d)

                  iné predpokladané platby nezahrnuté vo výkaze ziskov a strát (2)

                  [0 EUR]

                  e)

                  celkové platby (b + c + d)

                  [0 EUR]

                  f)

                  dividenda, o ktorej sa rozhodlo, alebo navrhnutá dividenda (3)

                  [0 EUR/prázdne pole]

                  g)

                  maximálna dividenda podľa internej politiky (4)

                  [0 EUR]

                  h)

                  dividenda podľa priemernej hodnoty pomeru výplaty (za posledné tri roky) (5)

                  [0 EUR]

                  i)

                  dividenda podľa pomeru výplaty za predchádzajúci rok

                  [0 EUR]

                  j)

                  dividenda, ktorá sa má odpočítať [max. (g, h, i), ak je f prázdne, inak f]

                  [0 EUR]

                  k)

                  vplyv zákonných obmedzení (6)

                  [0 EUR]

                  l)

                  zisk, ktorý možno zahrnúť do vlastného kapitálu Tier 1 (a – e – j + k)

                  [0 EUR]

            Na uvedené účely týmto vyhlasujem, že:

                  —

                  uvedené údaje sú podľa môjho najlepšieho vedomia presné,

                  —

                  zisky overili osoby, ktoré sú od tejto inštitúcie nezávislé a ktoré sú zodpovedné za audit účtovníctva tejto inštitúcie, ako to vyžaduje článok 26 ods. 2 nariadenia (EÚ) č. 575/2013 a rozhodnutie (EÚ) 2015/656 (ECB/2015/4). V tejto súvislosti prikladám [audítorskú správu/správu o preverení/potvrdzujúci list] od [označenie audítora],

                  —

                  zisky sa vyčíslili v súlade so zásadami stanovenými v príslušnom účtovnom rámci,

                  —

                  od výšky ziskov sa odpočítali všetky predpokladané platby alebo dividendy, ako je uvedené vyššie,

                  —

                  výška dividend, ktoré sa majú odpočítať, bola vypočítaná v súlade s rozhodnutím (EÚ) 2015/656 (ECB/2015/4). Odpočítateľné dividendy sú predovšetkým založené na formálnom rozhodnutí/návrhu alebo ak takéto formálne rozhodnutie/návrh nie sú dostupné, na najvyššej z týchto súm: i) maximálna dividenda podľa dividendovej politiky; ii) dividenda podľa priemernej hodnoty pomeru výplaty za posledné tri roky alebo iii) dividenda podľa pomeru výplaty za predchádzajúci rok. Ak sa očakávaná výplata dividendy vypočíta použitím rozpätia vyplácania namiesto pevnej hodnoty, použije sa horná hranica rozpätia,

                  —

                  riadiaci orgán [názov inštitúcie/bankovej skupiny/bankovej podskupiny] sa zaväzuje predložiť návrh na rozdelenie dividend, ktorý je plne v súlade s uvedeným výpočtom čistých ziskov.

            S pozdravom,
      [Meno a funkcia splnomocneného signatára]

         (1)  Článok 3 ods. 1 písm. b) delegovaného nariadenia (EÚ) č. 241/2014.

         (2)  Článok 3 ods. 2 delegovaného nariadenia (EÚ) č. 241/2014.

         (3)  Článok 2 ods. 2 a článok 10 delegovaného nariadenia (EÚ) č. 241/2014. Toto by sa malo rovnať nule len vtedy, ak existuje formálne rozhodnutie alebo návrh nerozdeľovať žiadne dividendy. Ak neexistuje formálny návrh ani rozhodnutie, pole sa ponechá prázdne.

         (4)  Článok 2 ods. 4 až 6 delegovaného nariadenia (EÚ) č. 241/2014.

         (5)  Článok 2 ods. 7 delegovaného nariadenia (EÚ) č. 241/2014.

         (6)  Článok 2 ods. 9 delegovaného nariadenia (EÚ) č. 241/2014.